去咗旺角做嘢諗住去食埋晚飯，好都係餐廳都試過，喺旺角真係唔知食咩好。玩下行下見到你呢間食肆唔係好多人。唔駛等位之下就入咗去自己食。自己一個海鮮海膽焗南瓜飯，入邊有炸魷魚圈，青口，蝦。蝦好新鮮彈牙，而魷魚圈都係啱啱炸出嚟，另外仲有沙律伴碟。個飯好濃味而且可以刮埋啲南瓜出嚟食，喺出邊好少食到呢種咁有特色嘅意大利飯。雖然味道偏濃但係絕對唔會咸，配合埋南瓜啱啱好。。 另外叫左杯朱古力飲品，呢道既朱古力幾足味，有時去到啲餐廳飲朱古力真係覺得沖到特別淡得幾多水。